CELEX: 62018TN0126
Language: hr
Date: 2018-02-27 00:00:00
Title: Predmet T-126/18: Tužba podnesena 27. veljače 2018. – Van Haren Schoenen protiv Komisije

23.4.2018   
            
            
               HR
            
            
               Službeni list Europske unije
            
            
               C 142/65
            
         Tužba podnesena 27. veljače 2018. – Van Haren Schoenen protiv Komisije
   (Predmet T-126/18)
   (2018/C 142/83)
   Jezik postupka: nizozemski
   
      Stranke
   
   
      Tužitelj: van Haren Schoenen BV (Waalwijk, Nizozemska) (zastupnici: S. De Knop, B. Natens, A. Willems i M. Meulenbelt, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               tužbu proglasi dopuštenom;
            
         
               —
            
            
               poništi Provedbenu uredbu Komisije (EU) 2017/2232 оd 4. prosinca 2017. o ponovnom uvođenju konačne antidampinške pristojbe i konačnoj naplati privremene pristojbe uvedene na uvoz određene obuće s gornjim dijelom od kože podrijetlom iz Narodne Republike Kine i Vijetnama koju proizvode određeni proizvođači izvoznici u Narodnoj Republici Kini i Vijetnamu te o provedbi presude Suda u spojenim predmetima C-659/13 i C-34/14;
            
         
               —
            
            
               Komisiji naloži snošenje troškova.
            
         
      Tužbeni razlozi i bitni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Povreda članka 5. stavaka 1. i 2. UEU-a jer za pobijanu uredbu ne postoji pravna osnova. Podredno tužitelj ističe povredu načela institucionalne ravnoteže u smislu članka 13. stavka 2. UEU-a.
            
         
               2.
            
            
               Povreda članka 266. UFEU-a jer nisu poduzete mjere potrebne za provedbu presude od 4. veljače 2016., C&J Clark International (C-659/13 i C-34/14, EU:C:2016:74).
            
         
               3.
            
            
               Povreda članka 1. stavka 1. i članka 10. stavka 1. Uredbe (EU) 2016/1036 (1) i načela pravne sigurnosti uvođenjem antidampinških pristojbi na proizvode koji su pušteni u slobodan promet.
            
         
               4.
            
            
               Povreda članka 21. Uredbe (EU) 2016/1036 jer su antidampinške pristojbe uvedene bez nove procjene interesa Unije. Prema tužiteljevu mišljenju, u svakomu slučaju bilo je očito pogrešno odlučiti da je uvođenje antidampinših pristojbi u interesu Unije.
            
         
               5.
            
            
               Povreda članka 5. stavaka 1. i 4. UEU-a jer je donesen pravni akt koji prekoračuje ono što je nužno za postizanje njegova cilja.
            
         
      (1)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL 2016., L 176, str. 21.)